Το δημοτικό συμβούλιο Αγρινίου να εγκρίνει κατά πλειοψηφία να εγκρίνει τη χορήγηση άδειας ίδρυσης καταστήματος στην αλυσίδα H&M, παρά το γεγονός ότι ο φάκελος που είχε καταθέσει η αλυσίδα πληρούσε όλες τις νόμιμες προϋποθέσεις.

Η σουηδική πολυεθνική εταιρεία ειδών ένδυσης και υπόδησης προγραμματίζει να λειτουργήσει κατάστημα σε υφιστάμενο κτίριο επί της οδού Παπαστράτου 2, γεγονός που προκαλεί τις αντιδράσεις του εμπορικού κόσμου του Αγρινίου λόγω του… ανταγωνισμού που θα φέρει η έλευση της αλυσίδας στην πόλη.

Παρότι ο αρμόδιος Αντιδήμαρχος προέβη σε θετική εισήγηση δεσμευόμενος από το γράμμα του νόμου, ορισμένοι σύμβουλοι της δημοτικής Αρχής, όπως και η αντιπολίτευση ψήφισαν αρνητικά, με αποτέλεσμα να μην εγκριθεί η χορήγηση άδειας.

Σημειώνεται ότι η εταιρεία κατέθεσε αίτηση με πλήρη φάκελο στην αρμόδια υπηρεσία ο οποίος περιλαμβάνει τοπογραφικά διαγράμματα, κατόψεις, οικοδομικές άδειες και τεχνική έκθεση, ενώ αναμένεται τελικά να λάβει την άδεια, όπως προβλέπεται από το νόμο…